Diari Oficial de la Generalitat Valenciana


Sumari del DOGV 305, del 15-11-1985 (1985/805289)

REIAL DECRET 1794/1985, d'11 de setembre, sobre valoració definitiva i ampliació de funcions traspassades de l'Administració Central a la Comunitat Valenciana en matèria de reforma i desplegament agrari.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/09/11/1794/dof/vci/html**

### Dades del document

Número de DOGV
:   305

Data del DOGV
:   15-11-1985

Secció del DOGV
:   DISPOSICIONS GENERALS

Número del document
:   1985/805289


Data del document
:   11-09-1985

Organisme emissor
:   Presidència del Govern

Tipus de document
:   Reial decret

Reial Decret 1794/1985, d'11 de setembre, sobre valoració definitiva i ampliació de funcions i serveis de l'Administració Central a la Comunitat Valenciana en matèria de reforma i desplegament agrari.  
Pel Reial Decret 3533/1981, de 29 de desembre, es traspassaren al Consell del País Valencià, en règim preautonòmic, determinades funcions i serveis en matèria de reforma i desplegament agrari.   
D'altra banda, el Reial Decret 4015/I982, de 29 de desembre, determina les normes i el procediment a què s'han d'ajustar els traspassos de funcions i serveis de l'Estat a la Comunitat Valenciana.   
Segons que disposa el Reial Decret esmentat, que alhora regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta adoptà, en la reunió del dia 26 d'abril de 1985, l'acord pertinent, la virtualitat pràctica del qual exigeix de ser aprovat pel Govern mitjançant Reial Decret.   
En atenció d'aquests motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres d'Agricultura, Pesca i Alimentació i el d'Administració Territorial, i amb la deliberació prèvia del Consell de Ministres en la reunió del dia 11 de setembre de 1985,   
DECRETE:   
Article primer  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 30 de juliol de 1985 per la reforma i desplegament agrari a la Comunitat Valenciana i hom valora definitivament el cost efectiu corresponent als mitjans personals i pressupostaris traspassats pel Reial Decret 3533/1981, de 29 de desembre.   
Article 2n.   
1. En conseqüència, queden traspassades a la Comunitat Valenciana les funcions a què es refereix l'acord que s'inclou com a annex I d'aquest Reial Decret, així com els béns, drets i obligacions i el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i condicions que s'hi especifiquen.   
2. En l'annex II d'aquest Reial Decret s'inclouen les disposicions legals afectades per aquest traspàs.   
Article 3r.   
Els traspassos a què fa referència aquest Reial Decret tindran efectivitat a partir del dia assenyalat en l'acord de l'esmentada Comissió Mixta, sense perjuí que el Ministeri d'Agricultura, Pesca i Alimentació produesca fins l'entrada en vigor d'aquest Reial Decret, els actes administratius necessaris per al manteniment dels serveis en aquest règim i nivell de funcionament que tinguessen en el moment de l'adopció de l'acord que es transcriu com a annex I d'aquest Reial Decret.   
Article 4t.   
Els crèdits pressupostaris determinats d'acord amb la relació 3.2 seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32, destinats al finançament dels serveis assumits per les Comunitats Autònomes, una vegada enviats al Departament esmentat per part de l'Oficina Pressupostària del Ministeri d'Agricultura, Pesca i Alimentació els certificats de retenció de crèdits, per tal de donar compliment al que disposa la Llei de Pressupostos Generals de l'Estat vigent.   
Article 5é.   
Aquest Reial Decret entrarà en vigor el dia de la seua publicació en el «Boletín Oficial del Estado».   
A Madrid, l'11 de setembre de 1985.   
El Ministre de la Presidència  
JAVIER MOSCOSO DEL PRADO Y MUÑOZ  
ANNEX I  
JOAN CARLES R.  
La Sra. Concepción Tobarra Sánchez i Sra. Blanca Blanquer i Prats, Secretàries de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió celebrada el dia 30 de juliol de 1985 fou adoptat l'acord sobre valoració definitiva i ampliació de funcions a l'esmentada Comunitat Autònoma en matèria de reforma i desplegament agrari, en els termes que tot seguit s'expressen:   
A) Referència a les normes constitucionals, estatutàries i legals en què s'empara la transferència   
La Constitució, en l'article 148.1.7 i 10, estableix que les Comunitats Autònomes podran assumir competències en matèria d'agricultura i ramaderia, segons l?ordenació general de l'economia i de projectes, construcció i explotació dels aprofitaments hidràulics, canals i regadius d?interès de la Comunitat Autònoma i en l'article 149.1, que l'Estat té competència exclusiva sobre les matèries següents:   
1ª La regulació de les condicions bàsiques que garanteixen la igualtat de tots els espanyols en l'exercic de drets i en el compliment dels deures constitucional s.   
3ª Relacions internacionals.   
8ª Legislació civil, sense perjuí de la conservació, modificació i desplegament per les Comunitats Autònomes dels drets civils, forals o especials, on n'hi haja.   
13ª Bases i coordinació de la planificació general de l'activitat econòmica.   
18ª Legislació sobre expropiació forçosa.   
22a La legislació, ordenament i concessió de recursos i aprofitaments hidràulics quan les aigües discorren per més d'una Comunitat Autònoma i l'autorització de les instal·lacions elèctriques quan l'aprofitament efecte una altra Comunitat o el transport d'energia ixca del seu àmbit territorial.   
24ª Obres públiques d?interès general la realització de les quals efecte a més d'una Comunitat Autònoma.   
31ª Estadística per a finalitats estatals.   
D'altra banda, l'Estatut d'Autonomia de la Comunitat Valenciana estableix en l'article 31 que la Generalitat Valenciana té la competència exclusiva sobre les matèries següents, entre d'altres:   
10. Muntanyes, aprofitaments i serveis forestals, vies pequàries i pasturatges, espais naturals protegits i tractament especial de zones de muntanya, d'acord amb el que disposa el núm. 23 de l'apartat I de l'article 149 de la Constitució.   
13. Obres públiques sense qualificació legal d?interès general de l'Estat o la realització de les quals no afecte una altra Comunitat Autònoma.   
16. Aprofitaments hidràulics, canals i recs, quan les aigües discorren íntegrament dins del territori de la Comunitat; instal·lacions de producció, distribució i transport d'energia quan aquest transport no ixca del territori i l'aprofitament no efecte una altra província o Comunitat Autònoma; aigües minerals, termals i subterrànies. Tot això sense perjuí de l'establert en el núm. 25 de l'apartat 1 de l'article 149 de la Constitució.   
També en l'article 32.1.2, que en el marc de la legislació bàsica de l'Estat i, en el seu cas, en els termes que aquesta establesca, correspon a la Generalitat Valenciana el desplegament legislatiu i l'execució de l?expropiació forçosa, contractes i concessions administratives, en l'àmbit de competències de la Generalitat Valenciana.   
Així mateix en l'article 34.1 i d'acord amb les bases i l'ordenament de l'activitat econòmica general i la política monetària de l'Estat, correspon a la Generalitat Valenciana, en els termes del que disposen els articles 38, 131 i en els núm. 11 i 13 de l'apartat 1 de l'article 149 de la Constitució, la competència exclusiva de les matèries següents, entre d'altres:   
1. Planificació de l'activitat econòmica de la Comunitat.   
4. Agricultura i ramaderia.   
Finalment, la Llei orgànica 12/1982, de 10 d'agost, de transferència a la Comunitat Valenciana de competències en matèria de titularitat estatal, estableix en l'article 1r, 1, que l'Estat, d'acord amb l'article 152 de la Constitució transfereix a la Comunitat Autònoma Valenciana totes aquelles competències corresponents a matèries de titularitat estatal incloses en l'Estatut de la Comunitat Valenciana que ultrapassen les competències configurades en l'article 148 de la constitució d'acord amb els criteris següents:   
a) Les facultats d?execució de la legislació que correspon a l'Estat en les susdites matèries segons l'article 149 de la Constitució, seran assumides per la Comunitat Autònoma mitjançant els corresponents Decrets de traspàs dels serveis necessaris per a fer-les efectives, acordats pel procediment establert en la disposició transitòria segona de l'Estatut d'Autonomia de la Comunitat Valenciana.   
b) La potestat legislativa sobre les esmentades matèries, mentre que la Constitució no la reserve a l'Estat, serà atesa per la Comunitat amb tota l'amplitud prevista en l'article 150 d'aquella.   
En aquest sentit, han de considerar-se les funcions que s'encomana, explícitament o implícita al Ministeri d'Agricultura, Pesca i Alimentació i en particular a l'IRYDA, a través de les disposicions que es resenyen a continuació, les quals regulen bàsicament les actuacions de l'Institut en matèria de reforma i desplegament agrari, així com- la creació, naturalesa i relacions amb l'IRYDA de l«Empresa de Transformación Agraria, Sociedad Anònima» (TRAGSA) constituïda amb la finalitat de contribuir a la realització dels objectius de reforma i desplegament agrari previstos en la Llei del mateix nom..   
Llei de 16 de desembre de 1954, sobre expropiació forçosa.   
Llei de 21 de juliol de 1971, de creació de l'Institut Nacional de Reforma i Desplegament Agrari.   
Llei de 12 de gener de 1973, de Reforma i Desplegament Agrari.   
Llei de 16 de novembre de 1979, sobre finques palesament millorables.  
Llei de 31 de desembre de 1980, d'arrendaments rústics.   
Llei de 30 de juny de 1982, d'Agricultura de Muntanya.   
Estatut de 24 de desembre de 1981, de l?explotació familiar agrària i dels agricultors joves.   
Reials Decrets 379/1977, de 21 de gener, 1773/1977, d'11 de juliol, 2545/1978, de 25 d'agost, i 424/1984, de 8 de febrer, relatius a la creació, naturalesa i relacions amb l'IRYDA de l'«Empresa de Transformación Agraria, Sociedad Anònima» (TRAGSA).   
Sobre la base de les previsions constitucionals i estatutàries susdites procedeix d'operar ja en aquest camp traspassos de funcions i serveis d'aquesta índole a la Comunitat Valenciana.   
B) Funcions que assumeix la Comunitat Autènoma.   
1r. Es traspassa a la Comunitat Valenciana, dins el seu àmbit territorial, en els termes de l'acord present i dels Reials Decrets i d'altres normes que el facen efectiu i es publiquen en el «Boletín Oficial del Estado», les funcions següents que venia realitzant en part l?Administració de l'Estat i que ja hi eren traspassades per Reial Decret 3533/1981, de 29 de desembre.   
a) Programar, d'acord amb les bases de planificació general i l?ordenació general de l'economia, la realització de totes les actuacions en matèria de reforma i desplegament agrari d?interès de la Comunitat Autònoma.   
b) Acordar i realitzar les actuacions contemplades per la legislació de reforma i desenvolupament agrari d?interès de la Comunitat Autònoma.   
c) Acordar i executar les accions que tenen per finalitat l?adquisició i redistribució de la propietat rústica i l'acompliment de la funció social, dins el marc constitucional i de la legislaciô de l'Estat sobre expropiació forçosa, sense perjuí de l'establert en l'apartat D.5.   
d) Acordar i realitzar les actuacions d?interès de la Comunitat Autònoma en les zones d'Agricultura de Muntanya, d'acord amb l'establert en l'Estatut d'Autonomia i la Llei que les regula.   
e) Executar actuacions en matèria de competència estatal, d'acord amb l'assenyalat en l'apartat D.4.  
f) Realitzar les funcions que corresponen al Ministeri d'Agricultura, Pesca i Alimentació i a l'IRYDA en matèria de descanvis forçosos, concentracions de caràcter privat i les previstes en la Llei d'Arrendaments Rústics. En tot cas l?elaboració de l'índex de preus percebuts pels agricultors, continuarà sent competència de l?Administració de l'Estat.   
g) Adoptar les mesures necessàries per a l?execució dels tractats i convenis internacionals relatius a la reforma i desplegament agrari en allò que afecta a matèries atribuïdes a la seva competència.   
h) Realitzar els estudis previs, treballs d'investigació, informació, divulgacions i publicacions oportunes per a programar, dur a efecte i avaluar les actuacions que li correspongen i aconseguir, donat el cas, la informació que a tal efecte li serà proporcionada per l?Administració de l'Estat.   
2n. Es traspassen a la Comunitat Valenciana els mitjans que s'especifiquen en les relacions corresponents.   
C) Funcions que es reserva l?Administració de l'Estat.   
Romandran en l?Administració de l'Estat les funcions següents que té legalment atribuïdes i realitzen els serveis que se citen:   
a) La coordinació general de les accions en matèria de reforma i desenvolupament agrari, en el marc previst en l'article 149.1 de la Constitució.   
b) Exercir, en relació amb la reforma i desplegament del sector agrari, les competències que en matèria d'ordenament general de l'economia i de planificació de l'activitat econòmica li confereix la Constitució.   
c) La legislació sobre expropiació forçosa i l'exercici de les facultats que en aquesta se li atribuesca en el marc de la legislació de desplegament de l'article 33 de la Constitució.   
d) Obres públiques i plans d'actuacions d?interès general de la nació o la realització dels quals afectemés d'una Comunitat Autònoma sense perjuí de l'assenyalat en l'apartat D.4.   
e) Les relacions internacionals en matèria de reforma i desplegament agrari, informant de l'elaboració de tractats i convenis a la Comunitat Autònoma, en allò que afecten matèries d?interès específic i sense perjuí de la competència d'aquella en ordre a l?execució dins el seu àmbit territorial.   
f) Les estadístiques per a finalitats estatals.   
g) Realitzar els estudis previs, treballs d?investigació i aconseguir de la Comunitat Autònoma la informació que es precise sobre l'actuació que aquesta desplegare en l'exercici de les competències pròpies. Tal informació serà accessible i podrà ser utilitzada per totes les Comunitats Autònomes.   
D) Funcions en què han de concórrer l?Administració de l'Estat i la de la Comunitat Autònoma i formes de cooperació.  
La Administració de l'Estat i la Comunitat Valenciana desplegaran juntament les funcions següents:   
1. Execució d'obres per TRAGSA: Sense perjuí de l'establert en el futur sobre el règim de les Societats Estatals, les relacions entre la Comunitat Autônoma, l'Institut i TRAGSA podran regularse pels convenis que a l'efecte es concerten entre les parts.   
Mentrestant, es mantindrà el règim jurídic actualment vigent, sent d?aplicació a la Comunitat Autònoma l'establert per a l'Institut en el Reial Decret 1773/1977, d'11 de juliol, i considerant-se per tant les obres que a títol obligatori realitze l'Empresa al territori de la Comunitat Autònoma, per ordre d'aquesta, com a executadas per aquesta.   
Així mateix, durant aquest període transitori qualssevol modificació del règim jurídic actualment vigent sobre les relacions entre l'IRYDA i TRAGSA es duran a terme oïda prèviament la Comunitat Autònoma en tot allò que pogués afectar a aquesta, que no romandrà vinculada a nous compromissos derivats de les susdites modificacions en cas de no ser-li d?interès, sempre que així ho manifeste expressament quan se li comuniquen formalment per l'IRYDA les susdites modificacions.   
En tot cas la Comunitat Autònoma participarà amb l'IRYDA en l?elaboració periòdica de les tarifes que serviran de base per a l?execució d'obres per TRAGSA.   
Se seleccionaran d'acord comú, si fa al cas, en base a les previsions de la Comunitat Autònoma i de l?Administració de l'Estat, les obres l?execució de les quals estarà obligada a realitzar l'Empresa estatal TRAGSA, en qualitat de servei tècnic de l?Administració i d'acord amb la legislació vigent.   
2. Ajudes econòmiques: Les ajudes econòmiques seran gestionades per la Comunitat Autònoma d'acord amb les normes específiques assenyalades a l'efecte amb caràcter general pel Govern de la Nació.   
3. Regadius: Els regadius hauran de complir les normes bàsiques que es puguen establir per l?Administració de l'Estat sobre la utilització de recursos hídrics, adopció de sistemes de rec i les orientacions productives que hi hagen de fomentar-se, en el marc de la planificació dels regadius, la regulació dels recursos naturals i l'ordenament general de l'economia.   
Per assegurar el millor ordenament i aprofitament dels recursos en aigües i terres es podran establir fórmules de coordinaciô entre ambdues Administracions en l'àmbit de les respectives competències i d'acord amb la normativa vigent.   
4. Obres públiques i plans d?actuació d?interès general de la Nació o que afecten més d'una Comunitat Autònoma: La Comunitat Autònoma podrà interessar del Ministeri d'Agricultura, Pesca i Alimentació la realització en el seu territori d'obres públiques i plans d?actuació d?interès general de la Nació, incloent-hi l'oportuna proposta de col·laboració en ordre al finançament i l?execució.   
L' Estat, tenint en compte les característiques de les actuacions i obres propostes, així com la planificació de les seues inversions en tot el territori de la Nació, les declararà d?interès general quan així convinga i aprovarà els plans que inclouran les condicions per a la seua execució.   
L?execució dels plans correspondrà, d'ordinari, a l?Administració de la Comunitat Autònoma, i l'Estat establirà els suports tècnics i administratius i la participació econòmica que s'escaiga.   
Respecte a les zones actualment vigents declarades d?interès nacional, la Comunitat Autònoma executarà les actuacions ja planificades per a la seua execució per l'IRYDA en el seu territori.   
Per als plans pendents, el Pla General de Transformació, que serà aprovat pel Consell de Ministres, s'elaborarà amb la participació i l'informe de la Comunitat Autònoma i els plans d'obres s'aprovaran per ambdues Administracions a proposta de les Comissions, que adaptaran a l'efecte la seua estructura orgànica i funcions, amb representació d'ambdues Administracions, i els correspondrà igualment el seguiment dels plans.   
L?execució correspondrà d'ordinari a la Comunitat Autònoma i el finançament es realitzarà per una o altra Administració, tenint en compte els programes i plans ja existents, les prioritats que conjuntament s'establesquen i els convenis que puguen subscriure's entre ambdues Administracions.   
A les zones d'aquest tipus amb treballs i estudis previs ja iniciats, es continuaran aquests conjuntament per ambdues Administracions, i hom determinarà com a conseqüència d'aquests la classe d'actuacions que en qualsevol cas procedesca d'acordar per l?Administració competent.   
5. Finques millorables: La Comunitat Autònoma realitzarà les actuacions relatives a les finques palesament millorables, tot determinant-les segons els supòsits assenyalats en la Llei 34/1979.   
Aquestes actuacions s'acomodaran a les normes bàsiques establertes o que puguen establir-se i als criteris que, en aquestes, es determinen als efectes de l'article 149.1.1 de la Constitució.   
La Comunitat Autònoma determinarà, en les comarques millorables, les finques a les quals s'imponguen plans individuals de millora conforme a l'establert en els plans comarcals corresponents.   
Les directrius de millora s'ajustaran a les orientacions productives de caràcter general i les característiques de les finques respectaran les normes en què s'inclouen els criteris bàsics determinats als efectes de l'article 149.1.1 de la Constitució.   
El Ministeri d'Agricultura, Pesca i Alimentació confeccionarà, amb àmbit nacional, un Registre administratiu de totes les finques millorables, a l'efecte del qual la Comunitat Autònoma, hi remetrà còpia de la disposició per la qual cada finca haja estat qualificada com a tal, sense perjuí de subministrar les dades complementàries que sobre les cacterístiques d'aquestes, li siguen sol·licitades.   
6. Unitats mínimes de cultiu: L'extensió de les unitats mínimes de cultiu s'assenyalarà i revisarà mitjançant Decret aprovat i promulgat per la Comunitat Autònoma, en el marc de la planificació i de l'ordenament econòmic general i de la regulació a què es refereix l'article 149.1 de la Constitució.   
7. Mecanismes de col·laboració i coordinació:   
7.1 L?Administració de l'Estat i la Comunitat Autònoma col·laboraran intercanviant-se la informació existent sore la matèria així com en la realització d'estudis, seminaris i tota activitat i suport tècnic que siguen considerats d'interés per ambdues Administracions.   
7.2 La Comunitat autònoma facilitarà informació a l?Administració de l'Estat per a l'anàlisi i avaluació de les distintes accions realitzades tant a nivell d'explotacions agràries com a zones i comarques.   
7.3 Les actuacions de reforma i desplegament agrari en l'exercici de les funcions i competències concurrents que així ho requeresquen, es coordinaran a travès dels òrgans col·legiats que reglamentàriament s'establesquen.   
7.4 La Comunitat Autònoma haurà de complir positivament els plans, programes, objectius, directius i orientacions en què es concreten les competències de l'Estat, així com realitzar aquelles actuacions que, per la seua connexió amb els interessos generals de la nació, es determinen en els susdits instruments.   
7.5 L'Estat instarà i requerirà la Comunitat Autònoma en l?execució de les dites actuacions i, en últim terme, si no se'n procedeix a l'execució, substituirà la Comunitat Autònoma en aquesta.   
7.6 La Comunitat Valenciana rebrà, mitjançant conveni subscrit a l'efecte, assistència tècnica i, si s'escau, finançament del MAPA, per a la realització en comú de programes d'aprofitament agrari d'aigües subterrànies i residuals i accions contra la salinitzaciô d'aigües i terres d'interés de la Comunitat Autònoma, així com en l?execució de tractats i convenis internacionals relatius a la millora i desplegament agrari.   
7.7 A fi d'evitar solucions de continuïtat en la realització de les diverses actuacions en curs, que podrien redundar en perjuí dels administrats, amb caràcter transitori i en la mesura necessària, de conformitat entre ambdues Administracions:   
a) L'IRYDA seguirà comprometent crèdits i ordenant pagaments amb càrrec a qualsevol concepte pressupostari per compte de la Comunitat Autònoma.   
b) Els funcionaris, traspassats o no a la Comunitat Autònoma, continuaran realitzant els actes administratius i les funcions que venien desplegant fins el present, conservant a l'efecte les atribucions necessàries, sense que això signifique, en cap cas, menystenir les competències d'una i altra Administració.   
E) Béns, drets i obligacions de l'Estat que es traspassen.   
1. Es traspassen a la Comunitat Valenciana els béns, drets i obligacions de l'Estat que s'inclouen en l'inventari detallat de la relació adjunta núm. 1, on queden identificats els immobles afectats pel traspàs. Aquests traspassos es formalitzaran d'acord amb l'establert en el seu Estatut i d'altres disposicions aplicables en cada cas.   
2. En el termini d'un mes des de la publicació del Reial Decret que aprove aquest acorda se signaran les corresponents actes de lliurament i recepció de mobiliari, equip i material inventariable.   
F) Personal adscrit als serveis que són traspassats  
1. El personal adscrit als serveis traspassats i que es referència nominalment en la relació adjunta núm. 2, passarà a dependre de la Comunitat Valenciana, en els termes legalment previstos per l'Estatut d'Autonomia i d'altres normes en cada cas aplicables, i en les mateixes circumstàncies que s'especifiquen en la relació adjunta i amb el número de Registre de Personal.   
2. La Subsecretaria del Ministeri d'Agricultura, Pesca i Alimentació notificarà als interessats el traspàs i la nova situació administrativa, quan el Govern aprove el present acord per Reial Decret. Així mateix, remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1984, i l?Administració de l'Estat modificarà les plantilles orgàniques i pressupostàries en funció dels traspassos operats.   
G) Llocs de treball vacants que es traspassen.   
Els llocs de treball vacants dotats pressupostàriament que es traspassen són els que es detallen en les relacions adjuntes núm. 2, amb indicació del Cos o Escala a què són adscrits o assimilats, nivell orgànic i dotació pressupostària corresponent.   
H) Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1982, correspon als serveis traspassats a la Comunitat Autònoma, s'eleva amb caràcter definitiu a 503.060.742 pessetes, segons detall que figura en la relació 3.1.   
2. El finançament, en pessetes de 1985, que correspon al cost efectiu anual dels serveis transferits, es detalla en la relació 3.2.   
3. Transitòriament, fins que el cost efectiu es compute per a determinar el percentatge de participació de la Comunitat Autònoma en els ingressos de l'Estat, l'esmentat cost es finançarà mitjançant la consolidació en la Secció 32 dels Pressupostos Generals de l'Estat, dels crèdits relatius als diferents components del cost efectiu, pels imports que s'hi indiquen susceptibles d?actualització pels mecanismes generals previstos en cada Llei de Pressupostos:   
 Crèdits   
 en pessetes   
 de 1985  
a) Costos bruts:  
Despeses de personal 863.034.261  
Despeses de funcionament 30.664.875  
Inversions per a conservació,  
millora i substitució 99.368.048  
b) A deduir:  
Recaptació anual per taxes  
i altres ingressos -  
Finançament net 474.402.324  
Les possibles diferències que es produesquen durant el període transitori, a què es refereix el paràgraf anterior, respecte al finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant una Comissió de Liquidació, que es constituirà en el Ministeri d'Economia i Hisenda.   
Durant seixanta dies, a partir de la data de publicació del Reial Decret aprovatori del present acorda l'Institut Nacional de Reforma i Desplegament Agrari seguirà assumint la gestió i el pagament de les obligacions corresponents als capítols I, II, i VI del Pressupost de Despeses que siguen exigibles en el susdit període i corresponguen a les funcions i serveis que es transfereixen, el venciment dels quals es preveu pel seu caràcter periòdic o per causes contractuals.   
El que disposa el paràgraf anterior haurà de ser considerat en efectuar la periodificació i el càlcul dels crèdits a retenir i transferir a la secció 32 dels Pressupostos Generals de l'Estat, mitjançant la tramitació de l'oportú expedient de modificació pressupostària, que s'efectuarà pel procediment d'urgència.   
1) Documentació i expedients dels serveis que es traspassen.   
El lliurament de la documentació i dels expedients dels serveis traspassats es realitzarà en el termini d'un mes des de la publicació del Reial Decret pel qual s'aprove aquest Acord. La resolució dels expedients que es troben en tramitació es realitzarà de conformitat amb el que preveu l'article 8é del Reial Decret 4015/1982, de 29 de desembre.   
J) Data d'efectivitat del traspàs.   
El traspàs de funcions i serveis amb els seus mitjans, objecte d'aquest acorda serà efectiu a partir del dia 1 de juliol de 1985.   
I perquè conste, expedim aquesta certificació a Madrid, el 30 de juliol de 1985.-Els Secretaris de La Comissió Mixta, Blanca Blanquer i Prats i Concepción Tobarra Sánchez.   
Veure imatge


Còpia Permalink ELI